《秋霁和崔玉阶太史韵》
清代·袁佑

积雨今方歇，晴开九月秋。星光明水岸，树影挂山楼。

尚作他乡客，依然昨夜愁。西南多战伐，何处不关忧。

作者简介：直隶东明人，字杜少，号霁轩。康熙十一年拔贡，官内阁中书。十八年，召试博学鸿儒，授翰林院编修。迁中允。所撰《诗》、《礼》、《左》、《史》、《老》、《庄》、《荀》、《杨》、《离骚》、《杜诗》注释皆散佚，存门人所刻《霁轩诗钞》。